stanford-oval/wikipedia huggingface dataset:
ขิชี จันเฑศวรี
การพัฒนา

สำนักงานเขตจะอยู่ที่ประมาณ 35 กิโลเมตรจากหมู่บ้าน เกือบทั้งหมดการบริหารการพัฒนาท้องถิ่นที่ตั้งอยู่ในสำนักงานใหญ่ของอำเภอ เป็นคนไร้การศึกษาไม่มีใครที่จะสนับสนุนการพัฒนาของหมู่บ้าน ไม่มีการพัฒนาโครงสร้างพื้นฐานในหมู่บ้านยกเว้นโพสต์สุขภาพและมัธยมศึกษาตอนต้นคือ จะใช้เวลาประมาณ 18 ชั่วโมงกว่าจะถึงถนนขนส่งใกล้จากหมู่บ้าน หลายคนแม้เพียงวันฝันเกี่ยวกับมอเตอร์รถบัสและรถยนต์เครื่องบิน พวกเขาไม่ได้เห็นรถมอเตอร์จริงและเครื่องบินอากาศในชีวิตของพวกเขา ไม่มีไฟฟ้าไว้เพื่อให้ชาวบ้านต้องขึ้นอยู่กับเชื้อเพลิงไม้ ไม่มีน้ำดื่มที่ปลอดภัยและการชลประทานเพื่อการเกษตรเป็น ไม่มีระบบการเพาะปลูกทางวิทยาศาสตร์ใด ๆ คนเพียงทำตามระบบการเกษตรแบบดั้งเดิมและขึ้นอยู่กับปริมาณน้ำฝนสำหรับการเพาะปลูก ทั้งหมดความจริงดังกล่าวข้างต้นเป็นเรื่องจริงของ ขิชี จันเฑศวรี, หมู่บ้าน
ภาษา

ภาษาสุนุวาร์, สุนุวาร์โล้, โกอีชโล้
เกม

หาลี, (ฮาลลี) เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก เล่นฮาลลีที่นี้เท่านั้น
พื้นที่ท่องเที่ยว

ขีจี ระดับความสูง 1,600 มทร และ จากกาฐมาณฑุ ถึงขีจี ประมาณ 185 กิโล (มีภูเขาขีจีโทเลเดมบา ระดับความสูง 3,500 มทร)
ขิชี จันเฑศวรี
ข้าวนา
ข้าวนา
หมู่บ้าน
อนามัย
ต้อนรับนักท่องเที่ยว: ภานุวัฒน์ (Thai Guest)
ซโวลเลอ

| ซโวลเลอ |
| --- | --- |
Municipality
View on the City of Zwolle
   ธง ตราอาร์ม
Location of Zwolle in Overijssel, Netherlands
พิกัด: 52°30′N 6°5′E﻿ / ﻿52.500°N 6.083°E﻿ / 52.500; 6.083
Country: เนเธอร์แลนด์
จังหวัด: จังหวัดโอเฟอไรส์เซิล
พื้นที่(2006)
 • ทั้งหมด: 119.28 ตร.กม. (46.05 ตร.ไมล์)
 • พื้นดิน: 112.11 ตร.กม. (43.29 ตร.ไมล์)
 • พื้นน้ำ: 7.17 ตร.กม. (2.77 ตร.ไมล์)
ประชากร (1 November 2010)
 • ทั้งหมด: 120,198 คน
 • ความหนาแน่น: 1,072 คน/ตร.กม. (2,780 คน/ตร.ไมล์)
 : Source: CBS, Statline.
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
ซโวลเลอ (ดัตช์: Zwolle) เป็นเมืองในประเทศเนเธอร์แลนด์ เป็นเมืองหลวงของจังหวัดโอเฟอไรส์เซิลและมีประชากรมากเป็นอันดับสองของจังหวัดรองจากเอ็นสเคอเด อยู่ห่างจากกรุงอัมสเตอร์ดัมทางตะวันออกเฉียงเหนือ 120 กิโลเมตร ตั้งอยู่บนฝั่งแม่น้ำไอส์เซิล เป็นเมืองชุมทางรถไฟ มีอุตสาหกรรมต่อเรือและอุตสาหกรรมเหล็ก มีประชากร 127,497 คนในปี ค.ศ. 2019
ซัสกียา ฟัน ไรส์ไวก์

| ซัสกียา ฟัน ไรส์ไวก์ |
| --- | --- |
เกิด: ซัสกียา ฟัน ไรส์ไวก์ ค.ศ. 1961 (อายุ 62–63 ปี)
ซัสกียา ฟัน ไรส์ไวก์ (ดัตช์: Saskia van Rijswijk) เกิด ค.ศ. 1961 ที่กรุงอัมสเตอร์ดัม เป็นทั้งนักแสดงหญิงและแชมป์มวยไทยชาวดัตช์
ในช่วงต้นคริสต์ทศวรรษ 1980 ซัสกียา ฟัน ไรส์ไวก์ ได้เป็นแชมป์โลกมวยไทยหญิง ไม่นานหลังจากที่เธอชนะ เธอได้เริ่มอาชีพเต้นรำ, ร้องเพลง และการแสดง นอกจากนี้ เธอยังได้เริ่มต้นการฝึกสอนศิลปะป้องกันตัวสำหรับผู้หญิง
ภาพยนตร์

ซัสกียา ฟัน ไรส์ไวก์ ได้แสดงภาพยนตร์ดังต่อไปนี้:
ไฟนัลรัน (ค.ศ. 1989)
ไชน่าไวต์ หรือที่เรียกในชื่อ เดดลีซิน (ค.ศ. 1989)
เฟทัลมิชชัน (ค.ศ. 1991)
แหล่งข้อมูลอื่น

Saskia van Rijswijk ที่อินเทอร์เน็ตมูวีเดตาเบส
ซันตาเวร์นา

| --- | --- |
ซากวิหารซันตาเวร์นา
ที่ตั้งซันตาเวร์นาในประเทศมอลตา
ที่ตั้ง: อิชชารา มอลตา
พิกัด: 36°2′44.1″N 14°15′31″E﻿ / ﻿36.045583°N 14.25861°E﻿ / 36.045583; 14.25861
ประเภท: วิหาร หมู่บ้าน
ความเป็นมา
วัสดุ: หินปูน
สร้าง: ประมาณ 5,000 ปีก่อน ค.ศ. (ซากเก่าแก่สุด) ประมาณ 3,400 ปีก่อน ค.ศ. (วิหาร)
สมัย: ระยะอาร์ดาลัม ระยะจกันตียา
หมายเหตุเกี่ยวกับสถานที่
ขุดค้น: ค.ศ. 1908–1961
ผู้ขุดค้น: ทอมัส เอริก พีต ทอมัส แอชบี อาร์. เอ็น. แบรดลีย์ เดวิด เอช. ทรัมป์
สภาพ: ซากปรักหักพังที่อยู่ในสภาพเสื่อมโทรม
ซันตาเวร์นา (มอลตา: Santa Verna) คือแหล่งโบราณคดีหินใหญ่ที่ตั้งอยู่บนเกาะโกโซ ประเทศมอลตา บริเวณนี้เคยเป็นที่ตั้งของหมู่บ้านยุคก่อนประวัติศาสตร์และวิหารหินใหญ่ แม้ว่าวิหารจะอยู่ในสภาพทรุดโทรมในปัจจุบัน แต่ในสมัยโบราณน่าจะเป็นวิหารที่สำคัญที่สุดแห่งหนึ่งในกลุ่มเกาะมอลตา ชื่อ "ซันตาเวร์นา" นั้นมาจากชื่อของโบสถ์น้อยหลังหนึ่งที่สร้างขึ้นเพื่ออุทิศแด่นักบุญเวเนราและครั้งหนึ่งเคยตั้งอยู่ใกล้วิหาร
แหล่ง

ในอดีต ซันตาเวร์นาเป็นที่ตั้งของหมู่บ้านยุคก่อนประวัติศาสตร์แห่งหนึ่ง เศษเครื่องดินเผาที่เก่าแก่ที่สุดเท่าที่พบมีอายุย้อนไปถึงระยะอาร์ดาลัมเมื่อราว 5,000 ปีก่อนคริสต์ศักราช ส่วนวิหารนั้นได้รับการสร้างขึ้นในช่วงหลายศตวรรษต่อมา มีผังเป็นรูปดอกจิกตามแบบฉบับของยุคสมัยนั้น ในยุครุ่งเรือง ซันตาเวร์นาน่าจะเป็นวิหารที่มีความสำคัญเทียบเท่ากับวิหารใหญ่อื่น ๆ อย่างจกันตียา, ฮาจาร์อีม และฮัลตาร์ชีนเป็นต้น
ในปัจจุบัน สิ่งที่หลงเหลืออยู่ของวิหารมีเพียงบล็อกหินใหญ่ตั้งตรง 3 บล็อก บล็อกหินใหญ่แนวนอนอีก 3 บล็อกที่เรียงรายอยู่ทางทิศตะวันออก และพื้นดินเดิม ทั้งหมดนี้ช่วยให้มองเห็นเค้าโครงดั้งเดิมของวิหารได้
การขุดค้น

โครงสร้างหินใหญ่ที่ซันตาเวร์นาได้รับการค้นพบโดยนิโคลา ซาอีด คนงานของกรมโยธาธิการมอลตา มานูเอล มากรี นักโบราณคดีชาวมอลตา ได้จดบันทึกถึงแหล่งนี้เช่นกันในช่วงต้นคริสต์ศตวรรษที่ 20 พื้นที่แห่งนี้ได้รับการขุดค้นใน ค.ศ. 1911 โดยทอมัส แอชบี และอาร์. เอ็น. แบรดลีย์ นักโบราณคดีชาวสหราชอาณาจักร ระหว่างการขุดค้น พบโครงกระดูกสมบูรณ์ 2 โครง และโครงกระดูกไม่สมบูรณ์อีกหลายโครงซึ่งรวมถึงโครงกระดูกเด็ก 1 โครง นอกจากนี้ยังพบเครื่องมือเครื่องใช้ขนาดเล็กจำนวนมาก
ซากปรักหักพังเหล่านี้มีชื่อรวมอยู่ในรายการโบราณวัตถุสถานมอลตา ค.ศ. 1925 จากนั้นใน ค.ศ. 1961 เดวิด เอช. ทรัมป์ นักโบราณคดีชาวสหราชอาณาจักร ได้ดำเนินการขุดค้นอีกครั้ง ครั้งนี้มีการค้นพบซากหมู่บ้านยุคก่อนประวัติศาสตร์ที่ตั้งอยู่ก่อนการสร้างวิหาร การขุดค้นเพิ่มเติมอย่างกว้างขวางซึ่งได้รับทุนสนับสนุนจากสภาวิจัยยุโรปใน ค.ศ. 2015 เผยให้เห็นผังวิหารที่มีมุขโค้ง 5 มุขจากระยะอาร์ดาลัม หลักฐานเพิ่มเติมของการตั้งถิ่นฐานก่อนหน้านี้ รวมถึงตัวอย่างกระดูกสัตว์โบราณ ข้าวสาลี ข้าวบาร์เลย์ และเมล็ดพืชตระกูลถั่ว
จังหวัดเซลันด์

| เซลันด์ |
| --- | --- |
จังหวัดของเนเธอร์แลนด์
   ธง ตราอาร์ม
คำขวัญ: ลุกตอร์เอตเอเมร์โก ("ข้าต่อสู้และได้ชัยชนะ")
เพลง: เซวส์โฟล์กสลีด ("เพลงชาติเซลันด์")
ที่ตั้งของจังหวัดเซลันด์ในประเทศเนเธอร์แลนด์
พิกัด: 51°34′N 3°45′E﻿ / ﻿51.567°N 3.750°E﻿ / 51.567; 3.750
ประเทศ: เนเธอร์แลนด์
เมืองหลัก: มิดเดิลบืร์ค
การปกครอง
 • King's Commissioner: ฮัน โปลมัน (D66)
พื้นที่
 • ทั้งหมด: 2,934 ตร.กม. (1,133 ตร.ไมล์)
 • พื้นดิน: 1,788 ตร.กม. (690 ตร.ไมล์)
 • พื้นน้ำ: 1,151 ตร.กม. (444 ตร.ไมล์)
อันดับพื้นที่: ที่ 8
ประชากร (พฤศจิกายน 2019)
 • ทั้งหมด: 383,689 คน
 • อันดับ: ที่ 12
 • ความหนาแน่น: 130 คน/ตร.กม. (340 คน/ตร.ไมล์)
 • อันดับความหนาแน่น: ที่ 11
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาฤดูร้อนยุโรปกลาง)
รหัส ISO 3166: NL-ZE
เว็บไซต์: www.zeeland.nl
เซลันด์ (ดัตช์: Zeeland) หรือ ซีแลนด์ (อังกฤษ: Zeeland, Zealand) เป็นจังหวัดที่ตั้งอยู่ทางตะวันตกเฉียงใต้ของประเทศเนเธอร์แลนด์ มีอาณาเขตติดกับจังหวัดนอร์ทบราบันต์ทางตะวันออกและจังหวัดเซาท์ฮอลแลนด์ทางเหนือ ประกอบด้วยเกาะหลายเกาะจึงเป็นที่มาของชื่อจังหวัดว่า "ดินแดนทะเล" เนื้อที่ราวหนึ่งในสามอยู่ในน้ำ
บริเวณส่วนใหญ่ของจังหวัดอยู่ต่ำกว่าระดับน้ำทะเล จึงได้รับผลกระทบจากน้ำท่วมใหญ่ ค.ศ. 1953 ค่อนข้างมาก ปัจจุบัน รายได้หลักส่วนหนึ่งของจังหวัดมาจากการท่องเที่ยว โดยได้รับความนิยมอย่างมากจากกลุ่มนักท่องเที่ยวชาวเยอรมัน ตราอาร์มของเซลันด์เป็นรูปสิงโตจมน้ำอยู่ครึ่งตัว โดยมีคำขวัญว่า "ข้าต่อสู้และได้ชัยชนะ" (ละติน: luctor et emergo) ประเทศนิวซีแลนด์ในมหาสมุทรแปซิฟิกได้รับการตั้งชื่อตามชื่อของจังหวัดนี้
ประวัติศาสตร์

ประวัติของเซลันด์เริ่มต้นขึ้นตั้งแต่ยุคที่เป็นเคาน์ตีเซลันด์ ภายใต้การปกครอของจักรวรรดิโรมันอันศักดิ์สิทธิ์ แต่มักจะถูกเคาน์ตีฮอลแลนด์และเคาน์ตีฟลานเดอร์สทำสงครามแย่งชิงกันไปมาอยู่เสมอ จนกระทั่งเข้าสู่ศตวรรษที่ 14 ตกเป็นของเคาน์ตีบาวาเรีย เคาน์ตีบูร์กอญ และราชวงศ์ฮาพส์บวร์คตามลำดับ ก่อนจะเข้าร่วมการปฏิบัติของชาวดัตช์ต่อการปกครองของสเปน และกลายเป็นจังหวัดหนึ่งในสาธารณรัฐดัตช์ที่ประกาศเอกราชต่อสเปน ในปี ค.ศ. 1581
ต่อมา ฝรั่งเศสเข้ายึดครองเนเธอร์แลนด์และได้เปลี่ยนระบอบการปกครองของประเทศ เซลันด์กลายเป็นจังหวัดหนึ่งในจักรวรรดิฝรั่งเศสในชื่อ บูช์เดอเลสโกต์ (ฝรั่งเศส: Bouches-de-l'Escaut) แต่เมื่อจักรพรรดินโปเลียนแพ้สงคราม เนเธอร์แลนด์ได้สถาปนาประเทศขึ้นมาใหม่ และเซลันด์ได้กลายมาเป็นจังหวัดหนึ่งในราชอาณาจักรเนเธอร์แลนด์
ในช่วงสงครามโลกครั้งที่สอง เซลันด์ถูกนาซีเยอรมนีเข้ายึดครองเมื่อเดือนมิถุนายน ค.ศ. 1940 และได้รับความเสียหายอย่างหนักจากการต่อสู้ระหว่างฝ่ายสัมพันธมิตรและนาซีเยอรมนี จนกระทั่งได้รับการปลดปล่อยเมื่อเดือนพฤศจิกายน ค.ศ. 1944
เซลันด์เผชิญกับวิกฤติการน้ำท่วมใหญ่อย่างรุนแรงในปี ค.ศ. 1953 คร่าชีวิตประชากรไปกว่า 1,800 คน รัฐบาลเนเธอร์แลนด์จึงได้เริ่มโครงการเดลตาเวิร์กส์ เพื่อก่อสร้างแนวป้องกันน้ำท่วมขึ้น
ภูมิศาสตร์

จังหวัดเซลันด์ มีพื้นที่ 2,934 ตารางกิโลเมตร เป็นพื้นน้ำ 1,151 ตารางกิโลเมตรหรือราวๆหนึ่งในสาม ตั้งอยู่บริเวณสามเหลี่ยมปากแม่น้ำสายใหญ่ ได้แก่ แม่น้ำสเกลต์ แม่น้ำไรน์ และแม่น้ำเมิซ พื้นที่ส่วนใหญ่ของจังหวัดอยู่ต่ำกว่าระดับน้ำทะเลและเกิดจากการผันน้ำทะเลออกโดยชาวเมืองในขณะนั้น พื้นดินที่เคยเป็นดินโคลนที่น้ำท่วมถึงในช่วงน้ำขึ้นและโผล่ขึ้นในช่วงน้ำลงก็กลายเป็นเนินขนาดเล็กที่แห้งตลอดเวลาจำนวนมาก ชาวเมืองจึงได้สร้างคันดินขึ้นเพื่อเชื่อมต่อเกาะต่างๆ และภายหลังได้เติบโตขึ้นจนกลายเป็นเกาะใหญ่ จนจังหวัดมีรูปร่างอย่างที่เป็นอยู่ทุกวันนี้ รูปร่างของเกาะได้มีการเปลี่ยนแปลงตลอดเวลา บ้างด้วยฝีมือมนุษย์ บ้างด้วยฝีมือธรรมชาติ
หลังวิกฤตการณ์น้ำท่วมใหญ่เมื่อ ค.ศ. 1953 รัฐบาลได้ดำเนินโครงการเดลตาเวิร์กส์ จึงได้มีการสร้างเขื่อน สะพาน และคลองมากมาย ซึ่งโครงสร้างพื้นฐานเหล่านี้ได้กลายมาเป็นส่วนสำคัญของระบบถนนในตัวจังหวัด
จังหวัดเซลันด์ มีประชากร เพียง 383,689 คน (พฤศจิกายน ค.ศ. 2019) จึงเป็นจังหวัดที่มีประชากรอยู่น้อยที่สุดในเนเธอร์แลนด์แบ่งการปกครองออกเป็น 13 เทศบาล โดยสามารถจัดเป็น 2 กลุ่มใหญ่ (COROP) ได้แก่
กลุ่มที่อยู่บนแผ่นดินฟลานเดอร์สติดกับเบลเยียม มีเทศบาลฮุลสท์ สเลาส์ และเทร์เนอเซิน
กลุ่มที่เป็นเกาะในทะเล มีเทศบาลโนร์ดเบเฟลันด์ สเคาเวิน-เดาเฟลันด์ โธเลิน มิดเดิลบืร์ค เฟเรอ ฟลิสซิงเงิน โบร์เซล กูส  กาเปลเลอ และเรเมอร์สวาล
ดูเพิ่ม

กลุ่มสิบเจ็ดมณฑล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดเซลันด์
Deltaworks Online – Flood Protection of Zeeland and Deltaregion เก็บถาวร 2011-07-09 ที่ เวย์แบ็กแมชชีน
Provincial Government เก็บถาวร 2008-02-12 ที่ เวย์แบ็กแมชชีน
Zeeland at a glance เก็บถาวร 2011-06-09 ที่ เวย์แบ็กแมชชีน
Zeeland Tourist Board เก็บถาวร 2009-05-28 ที่ เวย์แบ็กแมชชีน
Zeeland Zakelijk Links
Zeelandforum – Discussion Forum Zeeland เก็บถาวร 2016-03-09 ที่ เวย์แบ็กแมชชีน
| ด ค กจังหวัดในประเทศเนเธอร์แลนด์ |
| --- | --- | --- |
|  เกลเดอร์ลันด์  โกรนิงเงิน  เซลันด์  เซาท์ฮอลแลนด์  เดรนเทอ  นอร์ทบราแบนต์  นอร์ทฮอลแลนด์  ฟรีสลันด์  เฟลโฟลันด์  ยูเทรกต์  ลิมบูร์ก  โอเฟอไรส์เซิล  |  เกลเดอร์ลันด์  โกรนิงเงิน  เซลันด์  เซาท์ฮอลแลนด์  เดรนเทอ  นอร์ทบราแบนต์  นอร์ทฮอลแลนด์  ฟรีสลันด์  เฟลโฟลันด์  ยูเทรกต์  ลิมบูร์ก  โอเฟอไรส์เซิล  |  |
| ด ค ก เครือราชรัฐบูร์กอญของจักรวรรดิโรมันอันศักดิ์สิทธิ์ |
| --- | --- | --- |
| สิบเจ็ดมณฑล ในเนเธอร์แลนด์ |  อาร์ตัว (ถึง ค.ศ. 1659)  บราบันต์  เดรนเทอ1  ฟลานเดอร์ส  ฟรีสลันด์1  โกรนิงเงิน1  เกลเดอร์ส1  แอโน  ฮอลแลนด์1  ลิมบวร์ค  ลักเซมเบิร์ก  เมเชเลน  นาเมอร์  โอเฟอไรส์เซิล1  ยูเทรกต์1  เซลันด์1  ซุทเฟิน1  |  |
| เคาน์ตี |  บูร์กอญ2  |  |
| เสรีนคร |  เบอซ็องซง2  |  |
| รัฐบริวาร |  แอนต์เวิร์ป  เบรดา  |  |
 1 จนถึง ค.ศ. 1581  2 จนถึง ค.ศ. 1678 หมวดหมู่ ประวัติศาสตร์เนเธอร์แลนด์ รัฐสิ้นสภาพในประเทศเนเธอร์แลนด์ เครือราชรัฐบูร์กอญ รัฐในจักรวรรดิโรมันอันศักดิ์สิทธิ์ 
เทศบาลในจังหวัดเซลันด์
ชยตุสันสกฤตัม

ชยตุสันสกฤตัม (เนปาล: जयतु संस्कृतम्; อักษรโรมัน: Jayatu Sanskritam) เป็นขบวนการที่เริ่มต้นในปี 1947 นำโดยนักเรียนของโรงเรียนสันสกฤต ตีน ธารา ปักษาลา ในประเทศเนปาล ขบวนการนี้เคลื่อนไหวเรียกร้องประชาธิปไตย, สวัสดิการขั้นพื้นฐาน และการนำเอาวิชาสมัยใหม่เข้าในหลักสูตรการศึกษา นี่ถือเป็นการลุกฮือของนักเรียนนักศึกษาเป็นครั้งแรกในประวัติศาสตร์เนปาล และนำไปสู่การปฏิวัติปี 1951 และการสิ้นสุดขอจักรวรรดิรานาในที่สุด
ขบวนการเริ่มต้นที่โรงเรียนสันสกฤตตีน ธารา ปักษาลา ก่อนจะขยายไปรวมถึงนักเรียนของโรงเรียนราชกิยสันสกฤตวิทยาลัย ใกล้กับรานีโปขรี การประท้วงของนักเรียนมีศูนย์กลางอยู่ที่การต่อต้านการการขีดข้อกำหนดในการศึกษา เป็นต้นว่าในโรงเรียนสันสกฤตเช่นนี้มีให้เรียนเพียงวิชาเดียว ซึ่งคือวิชาภาษาสันสกฤตเท่านั้น ในขณะที่นักเรียนที่มีฐานะกว่าสามารถเข้าเรียนในโรงเรียนที่เปิดสอนหลักสูตรที่กว้างและมีรายวิชาอย่างสมัยใหม่ เช่นนักเรียนที่มีความสัมพันธ์กับจักรวรรดิรานา
ผู้ประท้วงใช้คติพจน์ในการประท้วงว่า ชยตุ สํสฺกฤตมฺ ("ชัยชนะเพื่อกิจการแห่งสันสกฤต")
ในวันมี่ 1 มิถุนายน 1947 นักเรียนได้ทำการยื่นข้อเสนอแก่นายกรัฐมนตรีเนปาล ปัทมะ ศุมเศร์ ชาง พหาทูร รานา เรียกร้องให้มีการเรียนการสอนในรายวิชาภูมิศาสตร์ ประวัติศาสตร์ เศรษฐศาสตร์ และรัฐศาสตร์ ขึ้นในโรงเรียน กระนั้นข้อเสนอถูกเพิกเฉย อันนำไปสู่การประท้วงหยุดเรียนของนักเรียน นอกจากการเรียกร้องการปรับเปลี่ยนหลักสูตรแล้ว ในการประท้วงยังมีการเรียกร้องถึงความเท่าเทียม ไปจนถึงมีการต่อต้านจักรวรรดิรานา การประท้วงหยุดเรียนสิ้นสุดเมื่อ 15 มิถุนายน เมื่อรัฐบาลยอมรับข้อเสนอที่จะขยายหลักสูตรตามคำร้องขอของนักเรียน อย่างไรก็ตาม ผู้นำกองทัพในเวลานั้น โมหัน ศุมเศร์ ชาง พหาทูร รานา ได้ออกคำสั่งประกาศจับและจำคุกผู้เข้าร่วมการประท้วง ตลอดจนมีการบังคับลี้ภัยนักเรียนรวม 42 คนที่ระบุตัวว่าเป็นผู้นำของการเรียกร้องนี้ ผู้ถูกบังคับลี้ภัยจำนวนหนึ่งรวมกล่มในอินเดียก่อตั้งวิศเวศวร ประสาท โกอิราละ ในขณะที่ที่เหลือร่วมกันจัดตั้งขบวนการเรียกร้องประชาธิปไตยขึ้นในเนปาล ซึ่งท้ายที่สุดได้นำไปสู่การปฏิวัติปี 1951 และการล้มล้างจักรวรรดิรานา
ดอร์เดรชท์

| ดอร์เดรชท์ |
| --- | --- |
เทศบาล
   ธง

พิกัด: 51°49′N 4°40′E﻿ / ﻿51.81°N 4.67°E﻿ / 51.81; 4.67
ประเทศ: เนเธอร์แลนด์
จังหวัด: จังหวัดเซาท์ฮอลแลนด์
พื้นที่(2006)
 • ทั้งหมด: 99.45 ตร.กม. (38.40 ตร.ไมล์)
 • พื้นดิน: 79.53 ตร.กม. (30.71 ตร.ไมล์)
 • พื้นน้ำ: 19.92 ตร.กม. (7.69 ตร.ไมล์)
ประชากร (30 พฤศจิกายน 2009)
 • ทั้งหมด: 118,601 คน
 • ความหนาแน่น: 1,491 คน/ตร.กม. (3,860 คน/ตร.ไมล์)
 : Source: CBS, Statline.
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เว็บไซต์: www.dordrecht.nl
ดอร์เดรชท์ (ดัตช์: Dordrecht) หรือเรียกอีกชื่อว่า ดอดท์ (ดัตช์: Dordt) เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ มีประชากร 118,601 คน ในปี ค.ศ. 2009 เป็นศูนย์กลางการค้าและการต่อเรือ การบริการทางเรือ อุตสาหกรรมไม้ และอุตสาหกรรมเหล็ก เป็นเมืองท่าทางทะเลที่ใหญ่เป็นอันดับ 6 ของประเทศ
ฐาเณ

| ฐาเณ |
| --- | --- |
เมือง
ฐาเณ
พิกัด:  19°10′21″N 72°57′25″E﻿ / ﻿19.172431°N 72.957019°E﻿ / 19.172431; 72.957019
ประเทศ: อินเดีย
รัฐ: รัฐมหาราษฏระ
เขต: ฐาเณ
Metro: ठाणे
การปกครอง
 • นายกเทศมนตรี: MR. H. S. PATIL
 • Municipal Commissioner: R. Rajeev
พื้นที่
 • ทั้งหมด: 147 ตร.กม. (57 ตร.ไมล์)
ประชากร (2011)
 • ทั้งหมด: 1,818,872 คน
 • ความหนาแน่น: 12,000 คน/ตร.กม. (32,000 คน/ตร.ไมล์)
ภาษา
 • ทางการ: มราฐี
เขตเวลา: UTC+5:30 (เวลามาตรฐานอินเดีย)
รหัสไปรษณีย์: 400 6xx
รหัสโทรศัพท์: 022
ทะเบียนพาหนะ: MH-04 MH-05 MH-48(Vasai)
Lok Sabha constituency: Thane
Vidhan Sabha constituency: Thane
เว็บไซต์: www.thanecity.gov.in
ฐาเณ (ฮินดีและมราฐี: ठाणे) เป็นเมืองในรัฐมหาราษฏระ ประเทศอินเดีย เมืองมีพื้นที่ 147 ตร.กม. มีประชากร 1.8 ล้านคน (ค.ศ. 2011) ชาวโปรตุเกสเข้ามา ตั้งถิ่นฐานในคริสต์ศตวรรษที่ 16 ต่อมาถูกชาวมราฐาขับไล่ในตอนต้นศตวรรษที่ 18 ตกอยู่ใต้การปกครองของอังกฤษใน ค.ศ. 1776
↑  "Cities having population 1 lakh and above" (PDF). India Census 2011. 31 January 2012.
ดรีส ฟัน อัคต์

| ดรีส ฟัน อัคต์ |
| --- | --- |
ฟัน อัคต์ เมื่อปี ค.ศ. 1980

นายกรัฐมนตรีเนเธอร์แลนด์
ดำรงตำแหน่ง 19 ธันวาคม ค.ศ. 1977 – 4 พฤศจิกายน ค.ศ. 1982
กษัตริย์: สมเด็จพระราชินีนาถยูเลียนา (1977–1980)   สมเด็จพระราชินีนาถเบียทริกซ์ (1980–1982)
ก่อนหน้า: โยป เดน เอาล์
ถัดไป: รืด ลึบเบิร์ส
 
ข้อมูลส่วนบุคคล
เกิด: อันเดรอัส อันโตนียึส มารียา ฟัน อัคต์ 2 กุมภาพันธ์ ค.ศ. 1931(1931-02-02) เคลโดรป ประเทศเนเธอร์แลนด์
เสียชีวิต: 5 กุมภาพันธ์ ค.ศ. 2024(2024-02-05) (93 ปี) ไนเมเคิน ประเทศเนเธอแลนด์
เชื้อชาติ: ดัตช์
พรรคการเมือง: พรรคเรียกร้องประชาธิปไตยคริสเตียน   (ตั้งแต่ ค.ศ. 1980)
การเข้าร่วม พรรคการเมืองอื่น: พรรคประชาชนคาทอลิก   (ถึง ค.ศ. 1980)
คู่สมรส: แฟร์น็อง กาลม็อง (สมรส 1958; เสียชีวิต 2024)
ที่อยู่อาศัย: ไนเมเคิน ประเทศเนเธอร์แลนด์
ศิษย์เก่า: มหาวิทยาลัยรัดเบาด์ไนเมเคิน  
ลายมือชื่อ: 
เว็บไซต์: driesvanagt.nl

อันเดรอัส อันโตนียึส มารียา "ดรีส" ฟัน อัคต์ (ดัตช์: Andreas Antonius Maria "Dries" van Agt) (2 กุมภาพันธ์ พ.ศ. 1931 - 5 กุมภาพันธ์ พ.ศ. 2024) เป็นนายกรัฐมนตรีเนเธอร์แลนด์ระหว่างวันที่ 19 ธันวาคม ค.ศ. 1977 ถึง 4 พฤศจิกายน ค.ศ. 1982 และอดีตสมาชิกพรรคประชาชนคาทอลิก (KVP) ก่อนที่พรรคจะถูกรวมเข้ากับพรรคเรียกร้องประชาธิปไตยคริสเตียน (CDA)
กลาส-ยัน ฮึนเตอลาร์

| 0 | 1 | 2 | 3 |
| --- | --- | --- | --- |
 ฮึนเตอลาร์ในปี ค.ศ. 2015
ข้อมูลส่วนตัว
ชื่อเต็ม:  ดีร์ก กลาส ยัน ฮึนเตอลาร์
วันเกิด:   (1983-08-12) 12 สิงหาคม ค.ศ. 1983 (41 ปี)
สถานที่เกิด:  โฟร์-แดร็มปต์, อัคเตอร์ฮุก, เนเธอร์แลนด์
ส่วนสูง:  1.86 ม.
ตำแหน่ง:  กองหน้าตัวเป้า
สโมสรเยาวชน
1988–1994:  เฟ.เฟ. ฮา. เอน กา.
1994–2000:  เดอคราฟสคัป
2000–2002:  เปเอสเฟ ไอนด์โฮเฟิน
สโมสรอาชีพ*
| ปี |  ทีม |  ลงเล่น |  (ประตู) |
| 2002–2004 |  เปเอสเฟ ไอนด์โฮเฟิน |  1 |  (0) |
| 2003 |  → เดอคราฟสคัป (ยืมตัว) |  9 |  (0) |
| 2003–2004 |  → อาเคโอเฟเฟ อาเปิลโดร์น (ยืมตัว) |  35 |  (26) |
| 2004–2006 |  เฮเรินเฟน |  46 |  (33) |
| 2006–2008 |  อาเอฟเซ อายักซ์ |  92 |  (76) |
| 2009 |  เรอัลมาดริด |  20 |  (8) |
| 2009–2010 |  เอซี มิลาน |  25 |  (7) |
| 2010–2017 |  ชัลเคอ 04 |  175 |  (82) |
| 2017–2021 |  อายักซ์ |  85 |  (45) |
| 2021 |  ชัลเคอ 04 |  9 |  (2) |
ทีมชาติ‡
| 2002–2006 |  เนเธอร์แลนด์ อายุไม่เกิน 21 ปี |  23 |  (18) |
| 2006–2015 |  เนเธอร์แลนด์ |  76 |  (42) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 มีนาคม 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 ตุลาคม 2015
ดีร์ก กลาส ยัน "กลาส-ยัน" ฮึนเตอลาร์ (ดัตช์: Dirk Klaas Jan "Klaas-Jan" Huntelaar, ออกเสียง: [ˈɦʏn.tə.ˌlaːr] ( ฟังเสียง); 12 สิงหาคม ค.ศ. 1983 — ) มีชื่อเล่นคือ เดอะฮันเตอร์ (The Hunter) เป็นนักฟุตบอลชาวดัตช์ ฮึนเตอลาร์เป็นกองหน้าที่ถือว่าเก่งและมีการจบสกอร์ได้เฉียบคม ด้วยเทคนิคอันยอดเยี่ยมและมีทักษะที่ดี และรูปแบบการเล่นของเขามีความคล้ายคลึงกับมาร์โก ฟัน บัสเติน และรืด ฟัน นิสเติลโรย ลูวี ฟัน คาล (Louis van Gaal) ผู้จัดการทีมชาวดัตช์ในปัจจุบันและอดีตผู้จัดการทีมบาร์เซโลนาและบาเยิร์นมิวนิกได้ออกมาพูดถึงแนวการเล่นของเขาว่า "ตราบใดเมื่ออยู่ในพื้นที่เขตโทษ เขาจะเป็นนักเตะที่เก่งสุดในโลก ไม่มีผู้ใดมาจัดการเขาได้"
เขาได้รับรางวัลนักฟุตบอลชาวดัตช์ยอดเยี่ยมประจำปีและ "ผู้เล่นยอดเยี่ยมประจำปี" ของอายักซ์ในปี ค.ศ. 2006 ฮึนเตอลาร์เป็นหนึ่งในผู้เล่นชาวดัตช์ที่ได้รับรางวัลฟุตบอลชิงแชมป์แห่งชาติยุโรป ยู-21 ปี 2006 ซึ่งเขาก็ได้ทำไปสองประตูในการแข่งขัน เขาเป็นหนึ่งในผู้เล่นชาวดัตช์ที่ติดชื่อในทีมยูฟ่าประจำทัวร์นาเมนต์ เขาเป็นผู้เล่นที่ทำประตูสูงสุดในทีมชาติเนเธอร์แลนด์ชุดยู-21 ยิงไป 18 ประตู จาก 22 นัดในการแข่งขันภายในประเทศ เขาได้เป็นดาวซัลโวสูงสุดในลีกเอเรอดีวีซีในฤดูกาล 2005-06 และ 2007-08 ซึ่งเขาเล่นให้กับเปเอสเฟ, เดอคราฟสคัป, อาเคโอเฟเฟ อาเปิลโดร์น, เฮเรินเฟน, อายักซ์, เรอัลมาดริด และเอซีมิลาน ก่อนที่จะมาทำสัญญากับชัลเคอในเดือนสิงหาคม ค.ศ. 2010 และผลงานล่าสุดเขาเป็นดาวซัลโวสูงสุดของบุนเดิสลีกา ฤดูกาล 2011-12 ด้วยการทำประตูไป 29 ประตูในลีก
ชีวิตส่วนตัว

ฮึนเตอลาร์ เกิดในหมู่บ้านโฟร์-แดร็มปต์ เขตอัคเตอร์ฮุก ประเทศเนเธอร์แลนด์ แต่ก็ย้ายไปอยู่ที่หมู่บ้านฮึมเมอโลเมื่อเขาอายุได้หกปี เขาอาศัยอยู่กับคุณพ่อคุณแม่ของเขา ดีร์ก-ยัน และเมาด์ ฮึนเตอลาร์ กับพี่ชายอีกสองคนคือนีกและแย็ลเลอ ฮึนเตอลาร์ได้มีความสัมพันธ์กับเพื่อนหญิงของเขาที่ชื่อ มัดดี สโคลเดอร์มัน ตั้งแต่ปี ค.ศ. 2000เมื่อวันที่ 9 เมษายน ค.ศ. 2009 ทั้งคู่มีลูกชายคนแรกของพวกเขา โดยมีชื่อว่า เซบ และวันที่ 20 กรกฎาคม ค.ศ. 2011 ทั้งคู่ก็ได้มีลูกชายคนที่สองที่มีชื่อว่า อักเซิล
ชีวิตช่วงแรก

เมื่อตอนอายุ 15 ปี ฮึนเตอลาร์พร้อมกับพี่ชายสองคนของเขาเข้าร่วมทีมฟุตบอลท้องถิ่น เฟ.เฟ. ฮา. เอน กา. (v.v. H. en K.) ที่เขาเล่นเป็นเวลาหกปีที่ผ่านมา เขาเป็นนักเตะชื่อดังที่มีพรสวรรค์และเล่นได้เก่งในชุดทีมเยาวชน ซึ่งก็มีแมวมองแอบจับตาดูการเล่นของฮึนเตอลาร์อยู่หลายทีม
ไม่นานหลังจากนั้น เขาก็ได้เข้าเป็นสมาชิกชุดเยาวชนของเดอคราฟสคัป และวันที่ 6 เมษายน ค.ศ. 1994 เขาทำสัญญาเยาวชนครั้งแรกของเขาเมื่ออายุ 11 ปี ในช่วงปีแรกและปีที่สองของเขากับเดอคราฟสคัป ฮึนเตอลาร์เล่นในตำแหน่งต่าง ๆ รวมทั้งปีกซ้ายซึ่งจะโจมตีทั้งกองหลังกับแบ็กซ้ายและผู้รักษาประตู และในปีที่สามเขาก็ได้ผลักดันตัวเองให้ไปเล่นในตำแหน่งกองหน้าได้สำเร็จ
ในฤดูกาล 1997-1998 ฮึนเตอลาร์ในวัย 14 ปี เป็นกองหน้าตัวหลังของทีมเดอคราฟสคัปในชุดซีของสโมสร ซึ่งเขาทำประตูไปได้ 33 ประตู ใน 20 เกม ในฤดูกาลต่อมาเขาได้เลื่อตำแหน่งให้ไปอยู่ในชุดบีวันของสโมสรและในฤดูกาล 1999-2000 เขาได้เป็นคนทำประตูสูงสุดในทีมชุดบีวันลีกรวมทั้งหมด 31 ประตู ความสามารถในการยิงประตูสูงสุดของเขาทำให้เป็นที่สนใจของเปเอสเฟ ไอนด์โฮเฟิน ซึ่งภายหลังทำสัญญากับเขาในเดือนมิถุนายน ค.ศ. 2000
ฟุตบอลสโมสร > เปเอสเฟ

ในฤดูกาลแรกของเขากับเปเอสเฟ ไอนด์โฮเฟิน ฮึนเตอลาร์สามารถปรับตัวการเล่นให้กับเปเอสเฟได้อย่างรวดเร็วและทำประตูได้แม่นยำให้กับทีมเยาวชนของเขาในเอวันลีก ภายใต้การคุมทีมของวิลลี ฟัน เดอร์เกยเลิน ด้วยการทำประตูไป 26 ประตู ใน 23 เกม จึงทำให้เขาได้เป็นดาวซัลโวของทีมลีกเยาวชน ในฤดูกาลที่สองของเขากับเปเอสเฟ ฮึนเตอลาร์ที่ได้มีรายชื่อลงเล่นในเกมแรกของเขาในวันที่ 23 พฤศจิกายน ค.ศ. 2002 ภายใต้การคุมทีมของคืส ฮิดดิงก์ ซึ่งเปเอสเฟบุกไปชนะแอร์เบเซ โรเซินดาล ไป 0-3 ในเกมเยือนโดยเขาได้มีส่วนในการจ่ายบอลให้มาเทยา เคชมัน ในช่วงครึ่งทำประตูได้ในนาทีที่ 76 และมีข่าวว่าเขาถูกแมวมองของทีมในลีกดัตช์จับตามองอยู่หลายทีม
ฟุตบอลสโมสร > เดอคราฟสคัป

เมื่อเริ่มปี 2003 เป็นที่ชัดเจนว่า ฮึนเตอลาร์เริ่มกลายเป็นตัวสำรองบ่อยขึ้นและหลุดจากตำแหน่งไปหลายนัด ดังนั้นเขาจึงถูกทีมเดอคราฟสคัป (สโมสรที่ลุงของเขาเป็นผู้อำนวยการด้านการเงิน) ยืมตัวไปหนึ่งฤดูกาล เขาเปิดตัวในเกมนัดแรกในสีเสื้อของเดอคราฟสคัปในวันที่ 8 กุมภาพันธ์ ค.ศ. 2003 ซึ่งในครึ่งแรกเป็นตัวสำรอง แต่ครึ่งหลังลงมาแทนฮันส์ ฟัน เดอฮาร์ ในนัดที่พบกับโรเซินดาล เขาได้ลงเล่นเป็นตัวจริงนัดแรกในวันที่ 16 กุมภาพันธ์ ค.ศ. 2003 ในนัดที่เดอคราฟสคัปแพ้เอสเซ เฮเรินเฟน ไป 1-5 จากนั้นเขาก็ปรากฏตัวในนัดสุดท้ายของเขากับเดอคราฟสคัปในวันที่ 29 พฤษภาคม ค.ศ. 2003 ซึ่งเดอคราฟสคัปแพ้สโมสรฟุตบอลสโวลเลอ 2-1 ซึ่งทำให้เดอคราฟสคัปตกชั้นจากเอเรอดีวีซี ในการแข่งขันทั้งหมดบนลีกเอเรอดีวีซี ฮึนเตอลาร์ได้ลงเล่นเพียงเก้านัด ได้ลงตัวจริงหนึ่งนัดและเป็นตัวสำรองอีกแปดนัด และไม่สามารถทำประตูให้กับเดอกราฟสคัปได้ จึงตัดสินใจไม่ขยายสัญญาการยืมตัวของตน
ฟุตบอลสโมสร > อาเคโอเฟเฟ

เมื่อเริ่มต้นฤดูกาล 2003-04 ฮึนเตอลาร์ถูกยืมตัวไปอยู่กับทีมอาเคโอเฟเฟ อาเปิลโดร์น ทีมในลีกเอร์สเตอดีวีซี ที่อยู่ภายใต้การคุมทีมของยืร์รี โกลโฮฟ เขาเริ่มต้นได้ดีในการทำประตูนัดแรกของเขาในการเล่นให้กับอาเคโอเฟเฟในนัดที่เจอกับโตป โอสส์ และทำแฮตทริกในเกมลีกนัดที่สองในเกมที่พบกับเฮราเกลสอัลเมอโล ฮึนเตอลาร์ทำประตูไป 26 ประตู จากเกมทั้งหมดในลีก 35 เกม เมื่อจบฤดูกาล เขาเป็นผู้ทำประตูสูงสุดของลีกดิวิชัน และเขายังมีชื่อติดหนึ่งใน "นักเตะยอดเยี่ยมประจำฤดูกาลของลีกเอร์สเตอดีวีซี" อีกด้วย
ฟุตบอลสโมสร > เฮเรินเฟน

เมื่อเล่นจบฤดูกาลของการยืมตัวจากอาเคโอเฟเฟ ฮึนเตอลาร์ได้ยกเลิกสัญญากับเปเอสเฟ แล้วได้ย้ายไปทำสัญญากับเอสเซ เฮเรินเฟน สโมสรจากจังหวัดฟรีสแลนด์ ฮึนเตอลาร์ได้เริ่มเล่นตั้งแต่ฤดูกาล 2004-05 แล้วทำประตูให้กับเฮเรินเฟนได้ในนัดที่พบกับอาเซต อัลก์มาร์ และเขาสามารถทำประตูได้ 10 ประตู จากการลงเล่นทั้งหมด 17 นัดในช่วงพักฤดูหนาว เมื่อจบฤดูกาล 2004-05 ฮุนเตลาร์ทำประตูได้ทั้งหมด 17 ประตู จากการลงเล่นทั้งหมด 31 นัด และเขายังมีส่วนสำคัญที่ทำให้เฮเรินเฟนได้เข้าสู่รอบคัดเลือกของยูฟ่าคัพในฤดูกาล 2005-06
สถิติการลงเล่น

| สโมสรที่ลงเล่น> ลีก.เนเธอร์แลนด์ | สโมสรที่ลงเล่น> สโมสร.เนเธอร์แลนด์ | สโมสรที่ลงเล่น> ฤดูกาล.เนเธอร์แลนด์ | ลีก> ลงเล่น.ลีก | ลีก> ประตู.ลีก | คัพ> ลงเล่น.ดัตช์คัพ | คัพ> ประตู.ดัตช์คัพ | ทวีป> ลงเล่น.ยุโรป | ทวีป> ประตู.ยุโรป | รวม> ลงเล่น.รวม | รวม> ประตู.รวม |
| --- | --- | --- | --- | --- | --- | --- | --- | --- | --- | --- |
| เอเรอดีวีซี | เปเอสเฟ ไอนด์โฮเฟิน | 2002–03 | 1 | 0 | 0 | 0 | 0 | 0 | 1 | 0 |
| เอเรอดีวีซี | เดอคราฟสคัป | 2002–03 | 9 | 0 | 0 | 0 | – | – | 9 | 0 |
| เอร์สเตอดีวีซี | อาเคโอเฟเฟ อาเปิลโดร์น | 2003–04 | 35 | 26 | 2 | 1 | – | – | 37 | 27 |
| เอเรอดีวีซี | เอสเซ เฮเรินเฟน | 2004–05 | 31 | 16 | 1 | 0 | 7 | 3 | 39 | 19 |
| เอเรอดีวีซี | เอสเซ เฮเรินเฟน | 2005–06 | 15 | 17 | 1 | 1 | 7 | 3 | 23 | 21 |
| เอเรอดีวีซี | อายักซ์ | 2005–06 | 16 | 16 | 7 | 7 | 2 | 1 | 25 | 24 |
| เอเรอดีวีซี | อายักซ์ | 2006–07 | 32 | 21 | 10 | 6 | 9 | 9 | 51 | 36 |
| เอเรอดีวีซี | อายักซ์ | 2007–08 | 34 | 33 | 7 | 1 | 4 | 2 | 45 | 36 |
| เอเรอดีวีซี | อายักซ์ | 2008–09 | 10 | 6 | 1 | 1 | 4 | 2 | 15 | 9 |
| สเปน | สเปน | สเปน | ลีก | ลีก | โกปาเดลเรย์ | โกปาเดลเรย์ | ยุโรป | ยุโรป | รวม | รวม |
| ลาลิกา | เรอัลมาดริด | 2008–09 | 20 | 8 | 0 | 0 | 0 | 0 | 20 | 8 |
| อิตาลี | อิตาลี | อิตาลี | ลีก | ลีก | โกปปาอีตาเลีย | โกปปาอีตาเลีย | ยุโรป | ยุโรป | รวม | รวม |
| เซเรียอา | เอซีมิลาน | 2009–10 | 25 | 7 | 2 | 0 | 3 | 0 | 30 | 7 |
| เยอรมนี | เยอรมนี | เยอรมนี | League | League | เดเอ็ฟเบ-โพคาล | เดเอ็ฟเบ-โพคาล | ยุโรป | ยุโรป | รวม | รวม |
| บุนเดิสลีกา | ชัลเคอ 04 | 2010–11 | 24 | 8 | 3 | 2 | 8 | 3 | 35 | 13 |
| บุนเดิสลีกา | ชัลเคอ 04 | 2011–12 | 32 | 29 | 4 | 5 | 12 | 14 | 48 | 48 |
| บุนเดิสลีกา | ชัลเคอ 04 | 2012–13 | 26 | 10 | 2 | 2 | 7 | 4 | 35 | 16 |
| รวมทั้งหมด | เนเธอร์แลนด์ | เนเธอร์แลนด์ | 183 | 135 | 29 | 17 | 33 | 20 | 246 | 172 |
| รวมทั้งหมด | สเปน | สเปน | 20 | 8 | 0 | 0 | 0 | 0 | 20 | 8 |
| รวมทั้งหมด | อิตาลี | อิตาลี | 25 | 7 | 2 | 0 | 3 | 0 | 30 | 7 |
| รวมทั้งหมด | เยอรมนี | เยอรมนี | 82 | 47 | 9 | 9 | 27 | 21 | 117 | 77 |
| รวมทั้งหมด | รวมทุกสโมสร | รวมทุกสโมสร | 309 | 197 | 40 | 26 | 63 | 41 | 411 | 264 |